**Мерe спречавања уношења и преношења соvid 19 у школама , које је донео Институт  Батут:**

* **Доследна и исправна употреба маски:**

● **Ученици**

Ученик треба да носи маску од уласка у школу па све до доласка до своје клупе. Маска се обавезно користи и током одговарања и током сваког разговора. Током боравка у школи може да се користи било која маска (хируршка, епидемиолошка или платнена), али се свака маска мора користити на исправан начин – тако да покрива нос, уста и браду. Такође, не треба користити маску која је запрљана или овлажена. Није дозвољено мењање маски међу ученицима.

**Напомена:** Уколико je обухват вакцинацијом међу ученицима у одељењу већи од 70%, ученици који су вакцинисани нису у обавези да носе маску током часа. У свим осталим горе наведеним ситуацијама, употреба маске је обавезна.

**Напомена:** Употреба заштитних маски на отвореном простору за сада није неопходна, уз одржавање физичке дистанце.

● **Родитељи**, односно други законски заступници и други посетиоци

Употреба заштитних маски за родитеље и све друге посетиоце у школским установама је обавезна током боравка у затвореном простору, с тим да је неопходно редуковати број посетилаца и омогућити посету само у случају неопходности.

* **Одржавање физичке дистанце**

Могућа је организација наставе са целим одељењима у трајању од 45 минута.

Препоручује се да ученици проводе велики одмор на отвореном (у школском дворишту) када год то временске прилике дозвољавају.

Особе које доводе ученике у школу не улазе у школу већ прате ученике до улаза у школску зграду или до капије школског дворишта.

* ***Хигијена руку***:

-**Како**? Водом и сапуном у трајању од најмање 20 секунди или употребом дезинфекционог  средства на бази 70% алкохола. Дезинфекција руку средствима на бази 70% алкохола не  може заменити прање руку водом и сапуном.

-**Када**? Обавезно при уласку у школу, пре јела, после одласка у тоалет, пре спремања хране,  након обављања респираторне хигијене (истресања носа, кашљања у марамицу итд), после  игре (нпр. после великог одмора, после часа физичког васпитања) и мажења животиња, када  су руке видно запрљане, након повратка из школе и увек када постоји потреба.

- **Напомена**: средства на бази 70% алкохола користити их уз обавезни надзор наставника/дежурног наставника.

* **Чишћење и дезинфекција просторија**:

О хигијени простора се брине помоћно особље, али и сви ми који боравимо у просторијама: Редовно уклањање отпада, Редовно проветравање свих просторија.

* - **Исхрана ученика у школи:**

Препоручује се да ученици носе ужину од куће, односно да током одмора не напуштају школско двориште због куповине ужине.